ตร.เคลื่อนกำลังตามม็อบ หลังย้ายวิกรวมตัวแยกปทุมวัน พารากอน-สยามดิสฯ ประกาศปิดก่อนเวลา
ตร.เคลื่อนกำลังตามม็อบ หลังย้ายวิกรวมตัวแยกปทุมวัน พารากอน-สยามดิสฯ ประกาศปิดก่อนเวลา
ตร.เคลื่อนกำลังตามม็อบ หลังย้ายวิกรวมตัวแยกปทุมวัน พารากอน-สยามดิสฯ ประกาศปิดก่อนเวลา
16 ต.ค. 2563

กลุ่มผู้ชุมนุมแนวร่วมคณะราษฎรทยอยเดินทางมารวมตัวที่แยกปทุมวันแล้ว โดยเฉพาะบริเวณสกายวอล์คทางเชื่อมสถานีรถไฟฟ้า หลังจากที่แกนนำการชุมนุมสื่อสารผ่านโซเชียลมีเดียไปยังแนวร่วมให้ย้ายสถานที่นัดหมายชุมนุมในเวลา 17.00 น.วันนี้ (16 ต.ค.63) เนื่องจากเจ้าหน้าที่ตำรวจได้ปิดกั้นรอบแยกราชประสงค์ รวมทั้งเส้นทางรอบด้านที่จะเดินทางเข้าไปยังบริเวณดังกล่าว โดยขณะนี้เจ้าหน้าที่ตำรวจส่วนหนึ่งได้เริ่มเคลื่อนย้ายกำลังที่ปิดล้อมแยกราชประสงค์เพื่อไปยังแยกปทุมวัน
ขณะที่กองอำนวยการร่วมแก้ไขสถานการณ์ฉุกเฉินที่มีความร้ายแรง (กอร.ฉ.) เลื่อนการแถลงข่าวเพื่อประกาศเตือนเป็นครั้งที่ 3 เพื่อห้ามการชุมนุมทางการเมืองออกไปเป็นเวลา 17.00 น.เช่นกัน
ทั้งนี้ ห้างสรรพสินค้าสยามพารากอน และสยามดิสคัฟเวอรี่ ได้ประกาศขอปิดให้บริการก่อนกำหนดเวลาปกติเป็นเวลา 17.00 น.